Diari Oficial de la Generalitat Valenciana


Sumari del DOGV 5961, del 24-02-2009 (2009/2000)

RESOLUCIÓ de 16 de desembre de 2008, de la Conselleria de Medi Ambient, Aigua, Urbanisme i Habitatge, sobre la declaració d'àrea de rehabilitació de centre històric del barri de Russafa a València.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5961

Data del DOGV
:   24-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2000


Data del document
:   16-02-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * València
    * pla d'urbanisme
    * administració local
    * patrimoni arquitectònic
    * ajuda a la construcció
    * renovació urbana
    * protecció del patrimoni

RESOLUCIÓ de 16 de desembre de 2008, de la Conselleria de Medi Ambient, Aigua, Urbanisme i Habitatge, sobre la declaració d'àrea de rehabilitació de centre històric del barri de Russafa a València. [2009/2000]
Antecedents de fet
Primer. El 10 de març de 2005 se subscriu un protocol entre la Generalitat, representada per la Conselleria de Territori i Habitatge i la Conselleria d'Infraestructures i Transports, i l'Ajuntament de València, en el qual s'assenyalen els objectius prioritaris per a la rehabilitació integral del barri de Russafa, amb l'adopció dels mecanismes necessaris per a això, mitjançant la declaració com a Àrea de Rehabilitació Integrada Concertada el barri de Russafa, l'àmbit del qual coincideix amb el futur Pla especial de reforma interior PEP-2 de València.
Segon. En data 7 de setembre de 2005 té entrada en el Registre General de la Conselleria de Territori i Habitatge la sol·licitud de declaració d'Àrea de Rehabilitació Integrada Concertada del barri de Russafa. Aquesta sol·licitud es realitza per Acord de l'Ajuntament en Ple de València, en sessió de 29 de juliol de 2005. L'àrea proposada és la definida per la intersecció de les vies: Gran Via Germanies, avinguda Antic Regne de València, carrer Lluís Santàngel, avinguda Peris i Valero, carrer Filipines i carrer Gibraltar, segons es mostra en el plànol adjunt.
Tercer. En la sol·licitud formulada per l'Ajuntament de València, l'esmentada entitat es compromet a contribuir a la renovació i revitalització de l'àrea, i aplicar una sèrie de mesures per a incentivar la rehabilitació d'iniciativa privada que s'inclouen en l'ordenança fiscal reguladora de les taxes per prestació dels serveis, relatius a les actuacions urbanístiques, i en l'ordenança de l'Impost sobre Construccions, Instal·lacions i Obres en l'àmbit d'àrees de rehabilitació declarades. L'esmentada ordenança va ser aprovada per Acord de l'Ajuntament en ple en sessió ordinària de data 27.10.2006.
Quart. El barri de Russafa ha patit en els últims anys una degradació progressiva que l'ha portat a un elevat grau de deteriorament, agreujat per la poca qualitat de molts dels edificis que el componen. Aquesta situació fa necessària la intervenció basant-se en una política de rehabilitació que preveja necessàriament la realització d'actuacions integrals.
Encara que la ciutat i cada un dels barris que la componen és competència i responsabilitat exclusiva de l'Ajuntament, la Generalitat Valenciana té entre els objectius prioritaris la rehabilitació integral dels centres històrics de les ciutats que integren la Comunitat Valenciana.
Cinqué. El 27 de novembre de 2006 s'aprova per Resolució del conseller de Territori i Habitatge el Pla especial de protecció (PEP-2) Russafa Sud - Gran Via de València (BOP 31.1.2007).
Sisé. El 3 de desembre de 2007 es firma l'acord de la Comissió Bilateral relatiu a l'Àrea de Rehabilitació de Centre Històric del Barri de Russafa, en el marc del Programa 2007 del Pla d'habitatge 2005-2008. En aquest es reflecteixen els compromisos que adopten el Ministeri d'Habitatge, la Conselleria de Medi Ambient, Aigua, Urbanisme i Habitatge i l'Ajuntament de València quant al finançament de les actuacions de rehabilitació d'edificis, habitatges i urbanització i, en conseqüència, la seua programació.
Seté. En data 29 de febrer de 2008, l'Ajuntament en Ple acorda sol·licitar l'ampliació de l'àmbit que s'ha de declarar de l'Àrea de Rehabilitació Integrada Concertada que quedaria definit per la intersecció a l'eix del carrer de les vies: carrer Alacant, carrer Xàtiva, carrer Russafa (excloses les finques ja incloses en l'Àrea Integrada Concertada de Ciutat Vella), avinguda Antic Regne de València (que comprén en aquest cas les edificacions que tenen façana a un costat i a l'altre de l'avinguda), avinguda Peris i Valero, carrer Filipines i carrer Gibraltar (excloses en aquests dos carrers les finques incloses en el corresponent Pla de reforma interior del parc central).
Huité. El 15 de desembre de 2008 el Servei de Rehabilitació de la Direcció General de Habitatge i Projectes Urbans emet una proposta de 
\* \* \* \* \*declaració d'Àrea de Rehabilitació en la qual es conclou que es reuneixen els requisits especificats en el Decret 81/2006 per a declarar l'Àrea de Rehabilitació.
D'acord amb el que estableix l'article 14 del Decret 81/2006, de 9 de juny, del Consell, de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc:
Primer
Declarar com a Àrea de Rehabilitació de Centre Històric el barri de Russafa de València, la delimitació del qual queda definida per la intersecció a l'eix del carrer de les vies: carrer Alacant, carrer Xàtiva, carrer Russafa (excloses les finques ja incloses en l'Àrea Integrada Concertada de Ciutat Vella), avinguda Antic Regne de València (que comprén en aquest cas les edificacions que tenen façana a un costat i a l'altre de l'avinguda), avinguda Peris i Valero, carrer Filipines i carrer Gibraltar (excloses en aquests dos carrers les finques incloses en el corresponent Pla de reforma interior del parc central) segons mostra el plànol adjunt.
Segon
Considerar d'aplicació les següents actuacions, conforme al Decret 81/2006, de 9 de juny, del Consell:
1. Pla d'actuació per al coneixement de l'estat de conservació dels edificis d'habitatges en l'àmbit d'aquest conveni
Els edificis residencials que queden dins de la delimitació de l'àrea de rehabilitació podran ser objecte d'un pla d'actuació per al coneixement de l'estat de conservació d'aquests que responga a una triple finalitat:
Possibilitar el compliment de l'exigència urbanística de realitzar la inspecció periòdica dels edificis catalogats i de més de 50 anys prevista en l'article 207 de la Llei 16/2005, de 30 de desembre, de la Generalitat (Llei urbanística valenciana, LUV).
Donar suport amb mesures de foment el compliment de l'obligació dels propietaris dels edificis d'habitatges de conservar-los en estat de seguretat, salubritat i ornament públic, com també el deure rehabilitar, d'acord amb l'article 206 de la LUV.
Avaluar tècnicament les deficiències dels edificis d'ús residencial amb una antiguitat major o igual a 25 anys, abans d'iniciar una actuació de rehabilitació protegida sobre la qual es pretenga sol·licitar ajudes públiques.
L'esmentat Pla atendrà els supòsits següents:
A instàncies de l'Ajuntament de València seran objecte d'informe de conservació de l'edifici (ICE), tots els edificis l'antiguitat dels quals siga superior a 50 anys o bé es troben inclosos en el Catàleg de béns del PEP-2, en les condicions que s'establisquen.
Aquells edificis que sol·liciten ajudes a la rehabilitació, siga quina siga la seua antiguitat, serà objecte d'ICE, d'acord amb el que estableix la legislació vigent.
2. Ajudes a la rehabilitació d'edificis i habitatges
La declaració d'Àrea de Rehabilitació suposa el reconeixement de les actuacions protegides com també l'establiment dels requisits i les condicions per a aquesta finalitat, les subvencions que, a càrrec dels pressupostos de la Generalitat Valenciana, els correspon i l'accés al finançament qualificat a càrrec dels pressupostos d'ajuda a l'habitatge dins del Pla d'habitatge en vigor.
Aquestes actuacions s'han de dur a terme d'acord amb la programació següent:
3. Finalment, la Direcció General d'Habitatge i Projectes Urbans adoptarà les mesures oportunes per a establir els instruments d'informació i gestió relatius a les actuacions protegides.
Tercer
Es recomana, conforme a l'article 544.2.b i c del Decret 67/2006, Reglament d'ordenació i gestió territorial i Urbanística, l'obligació d'assignar preferentment els ingressos dineraris del Patrimoni de Sòl al finançament de programes de rehabilitació i ajudes a la rehabilitació.
Quart
De conformitat amb la disposició addicional huitena del Decret 81/2006, de 9 de juny, i l'article 78.f) del RD 801/2005, d'1 de juliol, s'inclourà de forma visible la imatge corporativa del Pla d'habitatge, del Ministeri d'Habitatge, la Conselleria de Medi Ambient, Aigua, Urbanisme i Habitatge i de l'Ajuntament en cartells exteriors, segons el model facilitat pels esmentats organismes.
Cinqué
El règim d'ajudes aplicable serà el determinat pel RD 801/2005, d'1 de juliol i les establides per la normativa vigent de la Generalitat Valenciana en el moment de la qualificació de les actuacions.
Contra aquesta resolució, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València, en el termini de dos mesos comptadors des de l'endemà de la notificació d'aquesta, segons el que disposen els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
Tot això, sense perjudici que puga exercir qualsevol altre recurs que considere oportú.
València, 16 de desembre de 2008.- La directora general d'Habitatge i Projectes Urbans: María Jesús Rodríguez Ortiz.